R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea cuantumului și numărului de burse şcolare ce se vor acorda elevilor din învăţământul preuniversitar de stat în semestrul I al anului școlar 2021-2022.

             Analizând temeiurile juridice, respectiv:

             a) art. 82 alin. (2) și art. 105 din Legea nr. 1/2011 a educaţiei naţionale, cu modificările şi completările ulterioare;

             b) Hotărârea Guvernului nr. 1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021-2022;
             Ținând cont de:

             a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator, înregistrat sub nr. 11.057/2021;
b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 11.058/2021 prin care se propune stabilirea cuantumului și numărului de burse acordate elevilor din învățământul preuniversitar de stat în semestrul I al anului școlar 2021-2022;

c) avizele Comisiei Economice și Comisiei sociale ale consiliului local;

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

Art.1. Se aprobă numărul de burse şcolare ce se vor acorda elevilor din învăţământul preuniversitar de stat în semestrul I al anului școlar 2021-2022, precum şi cuantumul acestora, după cum urmează:
a) burse de ajutor social conform O.M.E.C.T.S. nr. 5576/2011, art.13, lit. a) - orfani: 23 burse în cuantum de 100 lei/bursă/lună;

b) burse de ajutor social conform O.M.E.C.T.S. nr. 5576/2011, art.13, lit. a) - medicală: 1 bursă în cuantum de 107 lei/bursă/lună;

c) burse de ajutor social conform O.M.E.C.T.S.  nr. 5576/2011, art. 13, lit. c): 20 burse în cuantum de 100 lei/bursă/lună;

d) burse de merit pentru medie mai mare de 9,65: 56 burse în cuantum de 100 lei/bursă/lună pentru lunile septembrie și octombrie 2021 și luna ianuarie 2022;

e) burse de merit pentru medie mai mare de 9,65: 56 burse în cuantum de 353 lei/bursă/lună pentru lunile noiembrie și decembrie 2021;

f) burse de merit pentru media cuprinsă între 8,50 și 9,64: 194 burse în cuantum de 100 lei/bursă/lună.

Art.2. Răspunderea pentru corectitudinea și legalitatea acordării acestor drepturi bănești revine Consiliului de Administrație al Liceului Tehnologic ,,Sfântul Nicolae” Deta.

Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretariat;

- Serviciului Buget, contabilitate, finanţe, taxe şi impozite;

- Liceului Tehnologic „Sfântu` Nicolae” Deta.

- Prin publicare pe site-ul www.detatm.ro – Monitorul oficial local.

